इस लेख को एक कहानी से खत्म करते हैं, जो शायद इस कविता और अटल बिहारी वाजपेयी के साथ फिट बैठे. मुझसे पहली सी मोहब्बत मेरे महबूब न मांग... लिखने वाले मशहूर शायर फैज अहमद फैज एक बार किसी मुशायरे में गए हुए थे. लोगों ने मांग की कि वह इस शायरी को सुनाएं. इस पर फैज ने कहा था कि इस गजल को अब आप नूर जहां से ही सुनिएगा, क्योंकि यह अब उनकी ही हो गई है. दरअसल, नूर जहां की गाई हुई यह गजल इतनी मशहूर हो गई कि लोग इसे उन्हीं की रचना समझने लगे थे.